بلديوان اسوي من الدول تجوه
نشأت اني كبل ما ينشأ التاريخ
كبل آدم اقراني ومن كبل حوى
تعرفني الهلهلت من بين الف فزاع
انا الهديت حافظ ساعه النخوه
من كد ماشربت من الميه الكاس
اضوك الموت انا واشعر بنشوه
جنت ريشه وطحت من جنح عزرائيل
تقوه ملك صالح يمتلك قسوه
ضفتني وشايف عزوبيتي؟بيها اعجاز
من البرزخ شمو ريحه الكهوه
وانا عندي فرس وكت الحرب ترتاع
ماقاتلت واحد من عرض فهوى
انا بعين الجسر واكف حرس بليل
وبعين اليخوزر من تمر حلوه
ركضت على الشمس حتى استفز الليل
جنت اضحك بصوتي وجدمي يتجوه
صح تصوبت بس جلد ماشكيت
واطيت الرصاص وماطلع عطوه
انا الهدهد الجبت النبأ لسليمان
والطود العظيم وطائر السلوى
من احجي بفعالي يضل فراغ الكون
واترك بلحضاره وبلزمن فجوه
شطني المستحه وقيم جرئتي الموت
مستاهل تكلها وبلفعل يسوه
اشكك مو الي من الكالي جرح احباب
اكولن مدري يمكن هوه مو هوه
ماي وماردت بلروج ازعل الطير
باني وي النورس علجرف خوه
شديت السرج وكت الحرب علريح
وبجدم العواصف ركبت حذوه
مثل عطر الشلب من توصل المشخاب
من تجهبني تلكي بريحتي مروه
ثكيل وماضحكت بمضيفي بصوت
ومغربل ضحكتي من الحزن كوه
انا سنه رسول ومصحف وانجيل
وانا قبه امام ومرجع وفتوه
انا عندي الشرف مو بلجسد ؟ بلروح
مادور التطور بلمشي اتلوه
انا مشيه نسق مستعرض بكانون
الي ضربه مسير بكل ابن ذوى
بلضاهر جلد بس اشبه المحار
ماتشبه صدفته اللؤلؤه الجوه
صدت ليلي لان بلشص نجم حطيت
ابن هور وخبير وصيدي مو توه
يحركني اللهب بس اطلع احلى هواي
ماشوه بشرتي وكلشي ماسوه
اندل الجمر واعرف دوايا النار
من جانت الوادم تجدح بحصوه
سهرت وي الورد وتمرجحت بلغيم
وعيت الطيور من الفجر ضوى
جنت ارسم كلب وعيوني معصوبات
واضحك والمشانق عن بعد خطوه
مثل دجله وفرات من التقن وياي
هيج التقن بيه الثوره والثروه
اذا ردت تعرفني وشفت مثلي هواي
والكل عنه جلمه ويمتك حضوى
شوف الكوسر ليا ضهر جاي ولام
تعرفني استنادا علوصف خوه